**SIA „Dobeles un apkārtnes slimnīca.”**

**saimnieciskās darbības analīze par 2018.gadu.**

Saimnieciskās darbības analīze balstās uz informāciju, kas iegūta no SIA “ **Dobeles un apkārtnes slimnīca**” 2018.gada pārskata, kas kā vienots kopums sastāv no finanšu pārskata un vadības ziņojuma par sabiedrības attīstību pārskata gadā.

SIA ”DZ Birojs” (licence Nr.108) zvērināts revidents Anna Jesemčika (sertifikāts Nr.125) par 2018.gada finanšu pārskatu sniegusi atzinumu bez piezīmēm.

Kapitālsabiedrības galvenie darbības veidi ir NACE 86.10 – slimnīcu darbība, NACE 68.20 – sava nekustamā īpašuma izīrēšana un iznomāšana, NACE 35.30 – tvaika un karstā ūdens piegāde.

Kapitālsabiedrības pamatkapitālu veido 100% vienīgā dalībnieka Dobeles novada pašvaldības mantiskais ieguldījums un tas sastāda 6800000 euro, pamatkapitāla izmaiņas pārskata gadā ir notikušas, pamatkapitāls palielināts par 957448 euro

SIA “ **Dobeles un apkārtnes slimnīca**” vidējais nodarbināto skaits 2018.gadā ir 269 strādājošie ar vidējo darba samaksu normālā darba laika ietvaros 1018 euro mēnesī. Salīdzinājumā ar 2017.gadu vidējais strādājošo skaits palielinājies par 5 darbinieku jeb par 1.9%, darba samaksa salīdzinājumā ar 2017.gadu pieaugusi vidēji par 200 euro jeb 24%.

2018.gadā kapitālsabiedrībā veikti nepieciešamie telpu un iekārtu un inženierbūvju remontdarbi, ēku jumta nomaiņa, logu un durvju nomaiņa.

2019.gadā kapitālsabiedrība plāno finansiālo iespēju robežās veikt jaunu medicīnas iekārtu iegādi un nolietotās nomaiņu. Iesaistoties Eiropas līdzfinansētajā projektā, uzsākt internā bloka un rehabilitācijas nodaļas renovāciju.

1.tabula



1. SIA “**Dobeles un apkārtnes slimnīca**” peļņas vai zaudējumu aprēķina struktūra un dinamika.

SIA “**Dobeles un apkārtnes slimnīca**” kopējie ieņēmumi 2018.gadā salīdzinot ar 2017.gadu palielinājušies par 621512 euro jeb 12.10%. Kopējo ieņēmumu palielinājumu galvenokārt ietekmējis neto apgrozījuma palielinājums par 624318 euro jeb 12.39% un pārējo uzņēmuma saimnieciskās darbības ieņēmumu samazinājums par 2806 euro jeb 2.83%. Kopējo ieņēmumu struktūrā būtiskas izmaiņas nav notikušas, nedaudz samazinājies pārējo uzņēmuma saimnieciskās darbības ieņēmumu īpatsvars.

Kapitālsabiedrības neto apgrozījuma pieaugumu galvenokārt ietekmēja valsts finansējuma pieaugums veselības aprūpes pakalpojumiem un bezmaksas asins preparātiem. Summāri pieauguši iedalītie valsts budžeta līdzekļi rezidentu apmācībām. Neto apgrozījuma struktūrā 2018.gadā salīdzinot ar 2017.gadu izmaiņas nav notikušas, vislielāko īpatsvaru 98.33% veido valsts finansējums veselības aprūpes pakalpojumiem.

Pārējos uzņēmuma saimnieciskās darbības ieņēmumus veido ieņēmumi no neapdzīvojamo telpu izirēšanas, komforta palātām dzemdību nodaļas klientēm, autotransporta un ēdināšanas pakalpojumiem. Ieņēmumu samazinājumu galvenokārt ietekmēja nomnieku maksājumu samazinājums par 4188 euro, jeb 11.36%. (mazāk nomnieku, nomas maksu neaprēķina par veikto remontu izmaksām), par par 2552 euro, jeb 13.17% samazinājās ieņēmumi par komforta palātu izmantošanu dzemdību nodaļā (vajadzētu veikt palātu kosmētisko remontu).

SIA “**Dobeles un apkārtnes slimnīca**” kopējās izmaksas par 2018.gadu salīdzinot ar 2017.gadu pieaugušas par 755306 euro jeb 16.44%. Izmaksu pieaugumu galvenokārt ietekmēja ražošanas izmaksu pieaugums par 749581 jeb 17.5%, administrācijas izmaksas pieaugušas par 1706 euro jeb 0.99% un pārējās uzņēmuma saimnieciskās darbības izmaksas pieaugušas par 4019 euro jeb 2.87%. Kopējo izmaksu struktūrā būtiskas izmaiņas nav notikušas, joprojām lielāko īpatsvaru – 94.05% veido ražošanas izmaksas. Administrācijas izmaksas – 3.26%, pārējās – 2.69%.

Kapitālsabiedrības ražošanas izmaksu pieaugumu galvenokārt ietekmēja ar darba samaksu saistīto izdevumu pieaugums par 725131 euro jeb 25.64%, izdevumi medikamentu un ārstniecības līdzekļu iegādei pieauguši par 55542 euro jeb 10.02%. Par 6959 euro, jeb 13.48% pieauguši izdevumi pacientu ēdināšanai. Tomēr manāmi samazinājušies izdevumi veikto darbu un pakalpojumu apmaksai par 17071 euro, jeb 7.78% (izdevīgāki līgumi par iekārtu apkopi), energomateriālu un resursu apmaksai par 12359 euro, jeb 5.03% (pēc ēku siltināšanas mazāks gāzes patēriņš). Izdevumos ieskaitāmais pamatlīdzekļu nolietojums samazinājies par 11850 euro, jeb 3.42% (lietojam nolietotas iekārtas, kurām nav atlikuma vērtības, eku jaunais nolietojums būs nākamajā gadā).

Ražošanas izmaksu struktūrā 2018.gadā salīdzinot ar 2017.gadu būtiskas izmaiņas nav notikušas, lielāko īpatsvaru – 70.62% veido ar darba samaksu saistītās izmaksas, medikamentu un ārstniecības līdzekļu iegādes izmaksas veido – 12.12%.

Kapitālsabiedrības administrācijas izmaksas 2018.gadā salīdzinot ar 2017.gadu. pieaugušas tikai par 1706 euro, jeb 0.99%. Izmaksu pieaugumu galvenokārt ietekmēja ar darba samaksu saistīto izmaksu pieaugums par 1756 euro, jeb 1.43% (nav objektīvs – vadītāja slimības dēļ par 15000 ir mazākas izmaksas) , par 1315 euro, jeb 5.97% pieauga ar IT saistītas izmaksas. Pārējos posteņos izdevumi ir samazinājušies. Administrācijas izmaksu struktūrā 2018.gadā salīdzinot ar 2017.gadu būtiskas izmaiņas nav notikušas, vislielāko īpatsvaru 71.35% veido ar darba samaksu saistītie izdevumi.

Kapitālsabiedrības pārējo saimnieciskās darbības izmaksu pieaugums neliels par 4019 euro, jeb 2.87%, galvenokārt saistīts ar izdevumu pieaugumu darbinieku apmācībām par 6299 euro, jeb 51.55%. Pieauguši izdevumi par uzkrājumiem atvaļinājumiem par 41521 euro, bet par 58904 euro izslēgti uzkrājumi šaubīgiem debitoru parādiem. Pārējo saimnieciskās darbības izmaksu struktūrā 2018.gadā salīdzinot ar 2017.gadu nav notikušas būtiskas izmaiņas un lielāko īpatsvaru, 45.02% veido uzkrājumu summa atvaļinājumu izmaksām.

SIA “**Dobeles un apkārtnes slimnīca**” aprēķinātās nodokļu summas pieaugušas par 570789 euro jeb 43.58%. Par 2018.gadu uzņēmuma ienākuma nodoklis nav aprēķināts.

Neskatoties uz to, ka SIA “**Dobeles un apkārtnes slimnīca**” 2018.gadā salīdzinot ar 2017.gadu pieaugušas ražošanas izmaksas uz katru neto apgrozījuma vienību par 1.20, administrācijas izmaksas par 0.00 un pārējās saimnieciskās darbības izmaksas par 0.01, noslēdza ar 408881 euro lielu peļņu, kas salīdzinājumā ar 2017.gadu gan samazinājusies par 32221 euro, jeb 7.30%. SIA “**Dobeles un apkārtnes slimnīca**” pārskata perioda peļņa uz katru neto apgrozījuma vienību ir 0.07, kas nedaudz mazāka par peļņu ko kapitālsabiedrība guva 2017.gadā.

2.tabula



2. SIA “**Dobeles un apkārtnes slimnīca**” bilances struktūra un dinamika.

SIA “**Dobeles un apkārtnes slimnīca**” 2018.gadā bilances kopsumma salīdzinot ar 2017.gadu pieaugusi par 794653 eurojeb 9.84%.

Bilances aktīva pieaugumu galvenokārt ietekmējis ilgtermiņa ieguldījumu pieaugums par 1950385 euro, jeb 86.50%. Apgrozāmie līdzekļi samazinājušies par 1155732 euro,jeb 19.85%.

Ilgtermiņa ieguldījumu vērtības palielinājums salīdzinot ar 2017.gadu galvenokārt saistīts ar pamatlīdzekļu vērtības palielināšanos, jo ir to sastāvā ieskaitītā veiktās renovācijas summa 2000000 euro apmērā. Ilgtermiņa ieguldījumi bilances aktīva struktūrā veido 47.41% un to īpatsvars salīdzinājumā ar 2017.gadu ir palielinājies par 19.49%.

Kapitālsabiedrības apgrozāmo līdzekļu samazinājums galvenokārt ietekmēja naudas līdzekļu atlikuma samazinājums uz pārskata perioda beigām par1268379 euro, jeb 22.10%.

Debitoru saistības ir pieaugušas par 109103 euro, jeb 263.46%, krājumi pieauguši par 3544 jeb 8.73%.

Apgrozāmo līdzekļu struktūrā 2018.gadā salīdzinot ar 2017.gadu notikušas izmaiņas, bet joprojām lielāko īpatsvaru 95.83% veido mobilie finanšu resursi - naudas līdzekļi.

Kapitālsabiedrības krājumus veido medicīnas preču, pārtikas un meteriālu noliktavu atlikumi un tie ir pārbaudīti gada inventarizācijā

Kapitālsabiedrības debitoru saistību pieaugumu 2018.gadā salīdzinot ar 2017.gadu galvenokārt ietekmēja Nacionālā veselības dienesta parāda palielināšanās par 76844 euro jeb 320% (nesamaksātais pārskata gada decembra darbs). Citu debitoru summas pieaugums par 32356 euro saistīts ar uzņēmuma ienākuma nodokļa pārmaksu.

Pircēju un pasūtītāju parādus veido neapmaksātie rēķini par sniegtajiem pakalpojumiem. Uzkrājumi šaubīgajiem debitoriem tiek veidoti gadījumos, kad parāds netiek atgūts ilgāk par vienu gadu un kapitālsabiedrības vadība uzskata, ka tā atgūšana ir apšaubāma. Bilancē debitoru parādi uzrādīti atskaitot šaudīgos.

Citus debitorus veido budžetā nesamaksātais pievienotās vērtības nodokļa summa no uzkrātām saistībām un nesaņemta summa no norēķiniem POS terminālā.

Nākamo periodu izmaksas veido autotransporta operatīvā līzinga pirmās iemaksas summa, laikrakstu, žurnālu abonēšana, e-vides vietnēs uz noteiktu laiku izvietotā informācija un citas izmaksas, kas izdarītas pirms bilances sastādīšanas datuma, bet atiecas uz nākamajiem gadiem.

SIA ” **Dobeles un apkārtnes slimnīca**” bilances pasīva izmaiņas 2018.gadā salīdzinot ar 2017.gadu galvenokārt saistītas ar kreditoru saistību pieaugumu par 328857 euro jeb 25.17% un pašu kapitāla vērtības pieaugumu par 465796 euro jeb 6.88%.

Pašu kapitāla vērtības pieaugums saistīts ar pamatkapitāla pieaugumu. Kapitālsabiedrības pašu kapitāls veido 81.56% no bilances pasīva kopsummas. Pašu kapitāla atruktūrā 2018.gadā salīdzinot ar 2017.gadu būtiskas izmaiņas nav notikušas, vislielāko īpatsvaru – 93.99% veido pamatkapitāls.

Kreditoru saistību struktūrā 2018.gadā salīdzinot ar 2017.gadu būtiskas izmaiņas nav notikušas, vislielāko īpatsvaru -54.44% veido īstermiņa kreditoru saistības.

Kapitālsabiedrības ilgtermiņa kreditorus veido nākamo periodu ieņēmumu summas un 2018.gadā salīdzinot ar 2017.gadu tās summāri nedaudz samazinājušās.

Kapitālsabiedrības īstermiņa kreditori 2018.gadā salīdzinot ar 2017.gadu pieauguši par 357949 euro jeb 37.24%. Īstermiņa kreditoru saistību pieaugumu galvenokārt ietekmēja parādu pieaugums piegādātājiem un darbuzņēmējiem par 175644 euro jeb 803.35%, nodokļu un sociālās nodrošināšanas maksājumu pieaugums par 81061 euro, jeb 47.05%, uzkrāto saistību pieaugums par 65307 euro jeb 38.38% un pārējiem kreditoriem par 36002 euro, jeb 25.93%.

Īstermiņa kreditoru saistību struktūrā būtiskas izmaiņas īstermiņa kreditoru saistību struktūrā 2018.gadā salīdzinot ar 2017.gadu nav notikušas. 2018.gadā vislielāko īpatsvaru – 28.46% saglabā nodokļi un sociālās nodrošināšanas maksājumi, parādi piegādātājiem un darbuzņēmējiem – 22.19%, uzkrātās saistība veido 26.45%, un pārējie kreditori- 19.64%.

Kapitālsabiedrības nodokļu un sociālās nodrošināšanas maksājumu pieaugumu galvenokārt ietekmēja aprēķināto valsts sociālās apdrošināšanas obligāto iemaksu un iedzīvotāju ienākuma nodokļa saistības. Summāri nedaudz pieaugušas pievienotās vērtības nodokļa saistības.

Nodokļu un sociālās nodrošināšanas maksājumu struktūrā 2018.gadā salīdzinot ar 2017.gadu būtiskas izmaiņas nav notikušas. Vislielāko īpatsvaru – 40.17% veido valsts sociālās apdrošināšanas obligātās iemaksas un pievienotās vērtības nodoklis – 38.68%.

Kapitālsabiedrības parādus piegādātājiem un darbuzņēmējiem veido saistības par saņemtajiem, bet vēl neapmaksātajiem rēķiniem (maksājumu saistību termiņš nav iestājies). Parādu piegādātājiem un darbuzņēmējiem struktūrā vislielāko īpatsvaru 82.62% veido SIA “Aimasa” parāds par veikajiem slimnīcas ēku jumta un fasādes renovācojas darbiem, maksājumu saistības par patērēto dabas gāzi veido – 9.15%.

Kapitālsabiedrības pārējos kreditorus veido neizmaksātā darba alga par 2018.gada decembri un tās saistības salīdzinājumā ar 2017.gadu pieaugušas par 36002 euro, jeb 25.93%.

Kapitālsabiedrības uzkrātās saistības veido aprēķinātās atlīdzības summas par neizmantotajiem atvaļinājumiem un ar to saistītajām valsts sociālās apdrošināšanas obligātajām iemaksām 224031 euro apmērā, kā arī saistību summas pret piegādātājiem un darbuzņēmējiem par pārskata gadā saņemtajām precēm vai pakalpojumiem, par kurām bilances datumā vēl nav saņemts rēķins 11441 euro apmērā.

“**Dobeles un apkārtnes slimnīca**” 2018.gada par 5.7 punkti ir samazinājies likviditātes koeficients un tas ir 5.2 (2017.gadā bija 10.9) Kapitālsabiedrība lietderīgāk izmantoja savu apgrozāmo kapitālu. No pašu uzkrātajiem līdzekļiem veica ēku, jumts un fasādes renovāciju. Kapitālsabiedrībai nepastāv likviditātes problēmu.

Kapitālsabiedrības saistību īpatsvars bilancē attiecībā pret pašu kapitālu ir 0.23, kas nozīmē, ka aizņemtie līdzekļi sastāda 23% no pašu kapitāla kopsummas.

Kapitālsabiedrības komerciālā rentabilitāte un bruto peļņas rentabilitāte salīdzinot ar 2017.gadu nedaudz samazinājusies, jo apgrozījums audzis straujāk kā peļņas rādītāji. (par 16.6% ir samazinājusies bruto peļņa, par 12.4% ir palielinājies neto apgrozījums).

Ekonomiskās un finansiālās rentabilitātes rādītāji attiecībā pret 2017.gadu ir samazinājušies, ir samazinājusies arī Sabiedrības pārskata gada peļņa. Tomēr pārskata gads ir noslēgts bez zaudējumiem, ir izvērtēti iespējamie riski saistībā ar darba spēka izmaksu pieaugumu un ņemot vērā, ka pamatdarbības veikšanai ir noslēgti nepieciešamie līgumi ar Nacionālo veselības dienestu, nav pamata šaubīties par SIA darbības veiksmīgu turpināšanu un to, ka plānotie darbi un iekārtu iegādes tiks realizētas. SIA “Dobeles un apkārtnes slimnīca” darbība 2018.gadā vērtējama labi

SIA SIA “Dobeles un apkārtnes slimnīca” valdes priekšsēdētājs lūdz 2018.gada peļņu atstāt nesadalītu un izmantot to medicīnas iekārtu iegādei un nolietotās nomaiņai.

2019.gada 26.aprīlis